Document ID: /fineweb-2-swissfilter-quality_10-filterrobots/filtered/01554.jsonl.gz/92

Часни пост
St, Gallen, 24.02.2018.
„Ево сада је дан спасења, ево сада је време благопријатно“ (2.Кор. 6,2). Сада је настало време када се примају молитве и мољења. Царство Божије је сада блиско свакоме ко служи Богу и правди, зато што су настали дани часнога поста за онога ко заиста у чистоти пости.
Св. Јефрем Сирин
Драги верници, овом поуком вам желимо срећан почетак Часно поста уз жеље да на овом путу истрајете и да заједно са радошћу дочекамо Васкресење Господа и Спаса нашега Исуса Христа.
У току Часног поста биће служене Литургије пређеосвећених Дарова сваке среде и петка са почетком у 19ч. Поводом великог броја верника који се очекује прве суботе поста били смо слободни да на Теодорову суботу 24.02. ове године, организујемо служење Свете Литургије у римокатоличком Храму St. Fiden који се налази на адреси: Greithstrasse 7, 9000 St. Gallen са почетком у 9ч. Позивају сви који се желе да се причесте, да дођу раније, до 7:80ч, како би стигли да се исповеде.
У недељу 25.02. текуће године у нашој Цркви биће одржано Међуправославно вечерње са почетком у 18ч. Том приликом гости че бити грчки и румунски свештеници. Позивамо вас да дођете и да заједно на више језика узнесемо молитву Господу.